kardosdrur/scandi-wiki huggingface dataset:
Mithril

Mithril er et fiktivt metal i J.R.R. Tolkiens bøger om Midgard (bl.a. Ringenes Herre, Silmarillion og Hobbitten). Der er det et slags sølvmetal, bare meget hårdere.

Det var dværgene og Durin I som først fandt mithril i Moria, Khazad-Dûm. Derefter gravede de dybt etfer metallet, og blev vældig rige på det.

De skabte sig et paradis af et dværgerige i Moria, og mange dværge kom for at flytte dertil. Da elverne hørte at Durin den udødelige havde fundet mithril i Moria kom der mange elversmede for at smede sig flotte metalgenstande af det.
Blandt andet blev Nenya, den ene af de 3 Ringe lavet af mithril.

Men da dværgene flygtede fra Moria på grund af balrogen som skjulte sig der, gik meget mithril tabt. Alligevel fik dværgene noget med sig, blandt andet til Det ensomme bjerg, indtil Bilbo Sækker og de tolv dværgene fik overtaget stedet ("Hobbitten"), der blev bevogtet af dragen Smaug.

Da dragen i historien blev dræbt, fik Bilbo, en elverhjelm og en brynje af mithril af Thorin 2. Oakenshield som var med i følget. Denne hjelm reddede Bilbos liv, da han under Femhærerslaget fik en sten i hovedet, mens han havde den ene ring på sig. Hjelmen har ingen videre historie, men brynjen gav han senere videre til Frodo sammen med sværdet Sting.

Efter Ringkrigen vandt Dáin II Moria tilbage, og genskabte dværgeriget som før havde været der. Tillige smedede Gimli, søn af Glóin, nye porter af mithril og stål til byen Minas Tirith.

Andet 
Mithril er også kendt for at være et specielt stærkt og klart metal i computerspil som RuneScape, Warcraft og Terraria.

J.R.R. Tolkien
Fiktive materialer
Dynamiske effekter

Dynamiske effekter betegner i økonomisk teori de adfærdsændringer hos borgerne, som et økonomisk indgreb kan afstedkomme. Oftest benyttes begrebet om de ændringer i arbejdsudbuddet, som en skattelettelse kan medføre.

Ændringerne i arbejdsudbuddet kan deles op i en deltagelseseffekt og en timeeffekt. Deltagelseseffekten angiver ændringen i antallet af beskæftigede, når gevinsten ved at arbejde øges gennem en skattelettelse. Timeeffekten angiver ændringen i arbejdstimer blandt de allerede beskæftigede. Timeeffekten kan præges af to modsatrettede effekter. Der kan der være tale om en såkaldt indkomsteffekt, hvor man pga. en øget realløn som følge af skattelettelsen vælger at arbejde mindre (populært kaldet hængekøjeeffekten) eller en substitutionseffekt, hvor man ved udsigten til en højere indkomst erstatter (substituerer) fritid med øget arbejdsudbud.

Da disse effekter er vanskelige at forudsige med sikkerhed, er det omdiskuteret blandt økonomer og politikere, hvorvidt de dynamiske effekter bør indregnes i økonomiske prognoser.

Referencer 

Økonomi
Peter Hall

Peter Hall er navnet på følgende personer::

 Peter Hall (biskop) (1930–2013) – biskop af Woolwich
 Peter Hall (instruktør) (født 1930) – britisk instruktør
 Peter Hall (byplanlægger) (1932–2014) – britisk byplanlægger
 Peter Hall (politiker) (født 1972) – australsk politiker
 Peter A. Hall (født 1950) – canadisk politolog
 Peter Gavin Hall (1951–2016) – australsk matematiker og statistiker
 Peter Hall, musiker i Tolkien Ensemble
Regeringen Donald Trump

Regeringen Donald Trump tiltrådte som USA's regering den 20. januar 2017.

Regeringen fratrådte den 20. januar 2021 hvor den nye præsident blev taget i ed.

Sammensætning

Andre 
 Det Hvide Hus pressesekretær: Kayleigh McEnany fra 7. april 2020 (tidligere Stephanie Grisham fra 1. juli 2019 til 7. april 2020 (Sarah Huckabee Sanders fra juli 2017 til 1. juli 2019, tidligere vicepressesekretær (Sean Spicer fra 20. januar til august 2017)))
 Chefstrateg: Ubesat (Steve Bannon fra 20. januar 2017 til 18. august 2017)
 Præsidentrådgiver: Kellyanne Conway
 Rådgiver: Jared Kushner og Stephen Miller
 National sikkerhedsrådgiver: Robert C. O'Brien fra 18. september 2019 (tidligere John R. Bolton fra 9. april 2018 til 10. september 2019, H.R. McMaster fra 20. februar 2017 til 9. april 2018, Michael T. Flynn fra 20. januar til 13. februar 2017)

Referencer

Eksterne henvisninger 

 Om regeringen på Det Hvide Hus' website

USA's politik
Trump, Donald
Donald Trump
Mixcloud

Mixcloud er en britisk online musik streamingtjeneste, der giver mulighed for at lytte og distributere radioprogrammer, DJ mixes og podcasts, som er delt af deres registrerede brugere. Mixcloud blev oprindeligt kun finansieret af deres grundlæggere og er fortsat udelukkende ejet af deres eget team.

Historie 
Mixcloud blev grundlagt som et start op firma gennem den spæde start proces i 2008 af Nikhil Shah og Nico Perez, der mødtes på University of Cambridge. Udviklere Mat Clayton og Sam Cooke blev føjet til holdet i begyndelsen af firmaets levetid. I 2012 blev det oplyst, at Mixcloud havde 3 millioner aktive brugere, og mere end 500 tusind registrerede Facebook brugere.

Funktioner 
Mixcloud tillader alle brugere, at gennemse og streame lydindhold uploadet på deres hjemmeside. Registrerede brugere kan uploade indhold såsom radio shows, DJ mixes og podcasts, samt fremme og distribuere deres indhold gennem Mixcloud's egen social netværks tilføjelse. I november 2011, fjernede Mixcloud deres upload grænse på 100MB per upload til ubegrænset. Registrerede medlemmer kan deltage i en gruppe, en samling af andre brugere, der deler en fælles interesse, som jævnligt opdaterer brugeren, når nyt indhold relateret til emnet er tilgængeligt.

Mixcloud giver også en API, som brugerne kan søge, uploade og integrere deres indhold med.

Brugerne kan også dele podcasts og mixes via Facebook, Twitter og Google+.

Mobile apps er tilgængelige for både Android og iOS.

Licens 
Mixcloud begrænser sine brugere i at downloade lydindhold fra sin hjemmeside af hensyn til licensrettigheder. Medstifter Nikhil Shah kommenterede denne begrænsning:,,Ikke at tilbyde downloads har været en udfordring for os i form af at overtale de indholds skabere, at bruge en platform som vores".

Han har også sammenlignet Mixcloud til, at stå model for sin konkurrent Spotify:,,Så det er meget lignende den Spotify model. Spotify's konkurrent er ulovlig downloading og de forsøger at kannibalisere ulovlig downloading ved, at tilbyde en streaming-only og overlegen alternativ".

Ifølge Mixclouds officielle hjemmeside har platformen kun licens til at give sit lydindhold via streaming, således at royalties tilskrives deres respektive kunstnere.

Mixcloud kræver også af sine brugere, at de tilskriver deres lyd uploads med korrekt kunstner og metadata for at bevare immaterialret.

Referencer 

Musiktjenester
Setmana Ciclista Valenciana 2017

1. udgave af Setmana Ciclista Valenciana fandt sted fra den 8. marts til 11. marts 2017. Løbet var af UCI klassificeret som 2.2. Den samlede vinder af løbet blev danske Cecilie Uttrup Ludwig fra , der også vandt den hvide ungdomstrøje.

Hold og ryttere

Danske ryttere 
 Cecilie Uttrup Ludwig kørte for 
 Marie Vilmann kørte for

Etaperne

Løbet

1. etape

2. etape

3. etape

4. etape

Endeligt klassement

Eksterne henvisninger 

2017
Cykelløb i 2017
Dan (bibelsk figur)

Dan er en af patriarken Jakobs tolv sønner. Hans navn betyder dommer.

Jordanfloden er angiveligt opkaldt efter Dan, da Jordan betyder Dans flod. På hebraisk indeholder floder ordet "jor" ligesom Nilen (J'or), Jarmuch, Jabok, Jarkon.

Personer i Det Gamle Testamente
Tippe Lumbye

Theodor Alfred Valdemar Lumbye, kaldet Tippe Lumbye (27. november 1879 – 3. maj 1959) var en dansk musiker, komponist og restauratør.

Tippe Lumbye er uddannet på Københavns Musikkonservatorium juli 1896 - december 1897, samt i Paris.
Han var violinist og kapelmester på restaurant Wivel i Tivoli, København fra 1901-1918. Fra 1918-1946 var Tippe Lumbye musikanmelder på Social-Demokraten. Efterfølgende blev han restauratør på restaurant Grøften i Tivoli.

Tippe Lumbye kom fra en musikerfamilie. Han var søn af musiker og komponist Georg August Lumbye og sønnesøn af H.C. Lumbye.

Tippe Lumbye blev født i Stockholm i 1879 hvor hans far spillede, og døde på Frederiksberg i 1959. Han er begravet på Holmens Kirkegård på Østerbro, København.

Film, musik og bøger 
Tippe Lumbye medvirkede i stumfilmen Bryggerens Datter fra 1912. Han har komponeret en del orkestermusik, klavermusik og sange. I 1942 udgav han selvbiografien I Familie med Tivoli.

Referencer

Eksterne henvisninger 
 
 

Violinister fra Danmark
Komponister fra Danmark
Restauratører fra Danmark
Personer med tilknytning til Tivoli
Mehdi Avaz

Mehdi Avaz (født 11. marts 1982) er en dansk filminstruktør, der debuterede med spillefilmen Mens vi lever i 2017.

Avaz er født 11. marts 1982 og voksede op i Teheran i Iran til han som 10-årig kom til Tisvilde i Nordsjælland med sin mor og lillebror Milad Avaz. Faren var kommet tidligere i 1990 som politisk flygtning. Han er uddannet økonom og har gået i Helsinge Realskole, Gribskov Gymnasium og Hillerød Handelsskole. Han har boet fem år i Los Angeles, USA, hvorefter han vendte tilbage til Tisvilde.

I 2020 blev han leder af Filmby Aarhus som han også flyttede til. Samtidig er han den daglige leder af Den Vestdanske Filmpulje.

Referencer

Eksterne henvisninger 
 

Filminstruktører fra Danmark
John B. Goodenough

John Bannister Goodenough (25. juli 1922 i Jena, Tyskland, død 25. juni 2023) var en amerikansk fysiker og professor.

Goodenough var med-opfinder af det genopladelige lithium-ion-batteri, han udviklede det i 1980. Sammen med et team af ingeniører fra University of Texas blev udviklet arvtageren til lithium-ion-batteriet. Det nye batteri kan lagre tre gange så meget energi som det tidligere lithium-ion-batteri og virker ved fuld kapacitet i helt ned til -20 grader, hvor et lithium-ion-batteri i dag skal varmes op til 20 plusgrader for at yde sit bedste.

Han modtog i 2019 Nobelprisen i kemi i en alder af 97 år, og blev dermed den ældste vinder af en Nobelpris nogensinde.

Referencer 

Fysikere fra USA
Ansatte ved Massachusetts Institute of Technology
Medlemmer af Académie des sciences
Amerikanere i 1900-tallet
Amerikanere i 2000-tallet
Modtagere af Copleymedaljen
Nobelprismodtagere i kemi
Nobelprismodtagere fra USA
Hundredårige
Barnabiterordenen

Barnabiterordenen, den hellige Paulus' regulerede klerikers kongregation (paulanere), er en munkeorden.

Ordenen er stiftet af tre præster, Zaccaria, Ferrari og Morigia, i Milano og stadfæstet af pave Clemens VII (1533). Navnet barnabitter har de fået efter deres kirke, San Barnaba i Milano. Deres formål er sjælesorg, ungdommens undervisning, mission blandt kættere; de aflægger det særlige løfte ikke at stræbe efter kirkelige værdigheder uden for ordenen og ikke at modtage et tilbudt embede uden pavens tilladelse.

Kilder 

 

Romerskkatolske munkeordener
Frode Højer Pedersen

Frode Højer Pedersen (født 31. marts 1947) er en dansk filminstruktør, der primært er kendt for filmatiseringen af Soyas Min farmors hus (1984). 

Frode Højer Pedersen har udover denne film instrueret en række dokumentarfilm.

Filmografi 
 Min farmors hus (spillefilm, 1984)
 Verdenspiger (dokumentarserie, 1995-96)
 Drømmepigen (dokumentarfilm, 1998)
 De kalder mig hund (dokumentarfilm, 1998)
 I morgen bli'r vi færdige (dokumentarfilm, 1998)

Eksterne henvisninger 
 

Filminstruktører fra Danmark
Ernst Christian Gottlieb Reinhold

Ernst Christian Gottlieb Jens Reinhold (født 18. oktober 1793 i Jena, død 17. september 1855 sammesteds) var en tysk filosof. Han var søn af Carl Leonhard Reinhold. 

Reinhold, der var professor i Jena har videre søgt at udvikle faderens lære og blandt andet udgivet Carl Leonhard Reinholds Leben und litterarisches Wirken (Jena 1825).

Kilder 

  

Filosoffer fra Tyskland
Professorer fra Tyskland
Ansatte ved Jena Universitet
Biografiforfattere fra Tyskland
Tysksprogede forfattere
Tyskere i 1800-tallet
Personer fra Jena
Grand Prix du roman de l'Académie française

Le Grand Prix du roman de l'Académie française er en fransk litteraturpris, der blev oprettet i 1918 og uddeles årligt af Académie française. Sammen med Prix Goncourt er den en af de ældste og mest prestigefyldte litteraturpriser i Frankrig. Académie française uddeler mere end 60 litteraturpriser, men Grand Prix du roman er den vigtigste for en enkelt roman.

Modtagere af Grand Prix du roman

Referencer

Eksterne henvisninger 
 

Etableret i 1918
Litteraturpriser
Christian Ege Nielsen

Christian Ege Nielsen (født 18. december 1990) er en dansk fodboldspiller, som er spillende assisterende træner i Aarhus Fremad.

Christian Ege Nielsen er midtbanespiller og assisterende træner i Aarhus Fremad i 2. division .

Klubkarriere 
Ege Nielsen startede sin karriere i Fredericia fF i en alder af syv år. Senere spillede han for Vejle Boldklub, inden han skiftede videre for at spille for Middelfart Boldklub. I 10. klasse startede han på Hessel Gods Fodboldkostskole, hvor han endte med at tilbringe fire år.

Han spillede her for Grenå, som senere fusionerede for omkringliggende klubber for at danne FC Djursland. Han var en del af det hold, der rykkede fra Danmarksserien til 2. division med FC Djursland.

En af trænerne på Hessel Gods Fodboldkostskole, Lars Lundkvist, tilbød Nielsen en kontrakt med Brabrand IF i 2010, for hvem han samtidig var træner for. Nielsen skrev under under på en toårig kontrakt. Da kontrakten var ved at udløbe, kontaktede han FC Fredericia for en prøvetræning, men i første omgang blev han ikke tilbudt en plads i truppen. I stedet trænede han sideløbende med, og senere valgte klubben at tilbyde ham en et års kontrakt. I 2022 har Nielsen skiftet karrieren i Fc Fredericia ud med en rolle som spillene assisterende træner i 2 divisions klubben Aarhus Fremad.

Referencer

Eksterne henvisninger 
Fcfredericia.dk: Spillerprofil Christian Ege Nielsen
 

Fodboldspillere fra FC Fredericia
Fodboldspillere fra Danmark
Fodboldspillere fra FC Djursland
Fodboldspillere fra Brabrand IF
Skeiane Station

Skeiane Station (Skeiane stasjon) er en jernbanestation på Jærbanen, en del af Sørlandsbanen, der ligger i kvarteret Skeiene i Sandnes i Norge. Stationen består af flere spor med to perroner og en mindre parkeringsplads.

Den nuværende station er den anden af slagsen. Den første åbnede sammen med Jærbanen 1. marts 1878. Oprindeligt hed den Sandnæs, men stavemåden blev ændret til Sandnes omkring 1894. 10. juni 1955 blev den erstattet af den nuværende station. Den nye station blev fjernstyret 7. juli 1964. I 1992 blev den suppleret af den nye Sandnes sentrum Station, der overtog statussen som byens primære station i 1996. Siden da har den gamle station været ubemandet og kun betjent af lokaltog. Stationen skiftede navn fra Sandnes til Skeiane 12. august 2017 for at undgå forveksling med Sandnes sentrum.

Eksterne henvisninger

Noter 

Stationer på Jærbanen
Etableret i 1878
Sirevåg Station

Sirevåg Station (Sirevåg holdeplass) er en jernbanestation på Jærbanen, en del af Sørlandsbanen, der ligger i byområdet Sirevåg i Hå kommune i Norge. Den består af et spor og en perron med en tidligere stationsbygning i gråmalet træ.

Stationen åbnede som trinbræt 13. december 1879, året efter åbningen af Jærbanen. Oprindeligt hed den Store Sirevaag, men navnet blev ændret til Store Sirevåg i april 1921 og til Sirevåg i april 1935. Den blev opgraderet til holdeplads omkring 1904. Omkring 1969 blev den gjort ubemandet, og 27. maj 1990 blev den nedgraderet til trinbræt igen.

Eksterne henvisninger 

Stationer på Jærbanen
Etableret i 1879
Stationer på Sørlandsbanen
Varhaug Station

Varhaug Station (Varhaug stasjon) er en jernbanestation på Jærbanen, en del af Sørlandsbanen, der ligger i byområdet Varhaug i Hå kommune i Norge. Den består af nogle få spor, to perroner der ligger forskudt i forhold til hinanden, en tidligere stationsbygning i gråmalet træ og en parkeringsplads.

Stationen åbnede som holdeplads sammen med Jærbanen 1. marts 1878. Oprindeligt hed den Varhoug, men stavemåden blev ændret til Varhaug omkring 1907. Den blev opgraderet til station omkring 1881. Den blev fjernstyret 7. juli 1964.

Eksterne henvisninger 

Stationer på Jærbanen
Etableret i 1878
Hanne Nielsen

Johanne (Hanne) Ane Margrethe Nielsen (født Jacobsdatter den 11. september 1829 i Søllerød, død 15. juni 1903 i samme sted) var en dansk mejerist, som mest er kendt for Havarti-osten. Hun blev født som ældste barn af gårdmand Jacob Diderichsen og hustru Ane Kirstine Andersdatter på Vejlegård i Øverød,. 29. september 1848 blev hun gift med Hans Nielsen fra Havartigården i Øverød og sammen drev de hans fædrene gård. Her grundlagde hun den mejerivirksomhed, som kom til at danne grundlaget for hendes berømmelse, og bl.a. affødte modtagelsen af Landhusholdningselskabets sølvbæger i 1873.

Referencer

Eksterne henvisninger 
 Hanne Nielsen i Dansk Biografisk Leksikon
 Hanne Nielsen i Dansk Kvindebiografisk Leksikon

Danskere i 1800-tallet
Opfindere fra Danmark
Mejerister fra Danmark
Stećak

Stećak (, [stetɕak]; plural: Stećci, Стећци, [stetɕtsi]) er monumentale middelalderlige gravsten i Bosnien-Hercegovina samt tilgrænsende dele af Kroatien, Montenegro og Serbien. Det anslås at der findes 60.000 gravsten i det moderne Bosnien-Hercegovina. De resterende 10.000 findes i hvad er i dag Kroatien (4400), Montenegro (3500) og Serbien (4100) mere end 3.300 forskellige steder. Over 90% af gravstenene er i dårlig stand.

De ældste af gravstenene daterer sig til midten af 1100-tallet, gravstene nåede højdepunktet i 1300 og 1400-tallet, før de forsvinder under den osmanniske besættelse i det meget tidlige 1500-tal.[1] Gravstenene var en fælles tradition i den bosniske kirke. Indskriften på gravstenene er i de fleste tilfælde skrevet i uddøde bosnisk kyrilliske alfabet. En af største samlinger af disse gravsten er nekropolen "Radimlja", vest for Stolac i Bosnien-Hercegovina.

Stećaks blev indskrevet på UNESCOs Verdensarvsliste i 2016 og omfatter 30 nekropoler - heraf 22 fra Bosnien-Hercegovina, to i Kroatien, tre i Montenegro, og tre fra Serbien.

Referencer

Eksterne henvisninger 

Verdensarvsområder i Bosnien-Hercegovina
Verdensarvsområder i Serbien
Verdensarvsområder i Kroatien
Verdensarvsområder i Montenegro
Verdensarv fra 2016
Robbie Williams' diskografi

Den engelske singer-songwriter Robbie Williams' diskografi består af 11 studiealbum, ét livealbum, syv opsamlingsalbums, én EP, 59 singler (inklusive seks som gæsteoptrædende), seks promotional singler og 56 musikvideo€r (inklusive to som gæsteoptrædende). Williams havde oprindeligt succes i boybandet Take That, som han blev en del af i 1990, efter en succesfuld audition: de udgav en serie hitsingler, der nåede nummer 1 på UK singles chart, inklsuive "Pray", "Relight My Fire", "Babe" og "Back for Good". Williams forlod Take That i 1995 for at få en solokarriere; gruppen gik i opløsning året efter.

Albums

Studiealbums

Livealbum

Opsamlingsalbum

EP’er

Singler

1990’erne - 2000’erne

2010’erne

2020’erne

Som gæsteopræden

Promotional singles

Other charted songs

Gæsteoptræden

Noter

Referencer 

Williams, Robbie diskografi
Diskografi
Risiko (album)

Risiko er det 11. studiealbum fra danske Love Shop, bestående af sanger og sangskriver Jens Unmack. Albummet udkom den 8. marts 2017 på A:larm Music og Universal Music. Det er produceret af Mikkel Damgaard, der også har været med til at komponere flere af albummets numre. Risiko modtog gode anmeldelser, og blev beskrevet som mere elektronisk end tidligere Love Shop-album.

Albummets titel, Risiko, er ifølge Jens Unmack "ment som en ansporing til at grave dybt og ikke tage noget for tilbagelænet", og han har udtalt om albummets tilblivelse: "Jeg havde et ønske om, at vi skulle lave en kort og direkte plade, uden et gram fedt for meget på sidebenene."

Anmeldelser 
Henning Høeg fra BT gav albummet fem ud af seks stjerner, og kaldte albummet for ét af Love Shops bedste album til dato. Anmelderen skrev at Risiko er mere i den "elektroniske afdeling" end tidligere album, og beskrev lyrikken som "overraskende og unik men alligevel ligefrem og personlig". Gaffas anmelder gav det ligeledes fem ud af seks stjerner. Jan Opstrup Poulsen skrev at producer Mikkel Damgaard i højere grad har overtaget rollen efter afdøde Henrik Hall og Hilmer Hassig, hvilket har medført "en mere elektronisk tone".

Ekstra Bladets anmelder skrev: "Unmack er stadig en underligt gusten antisanger, og i fællesskab med produceren Mikkel Damgaard har jyden atter skabt et klangfattigt og kantet lydbillede, som imidlertid nyder godt af diskrete ekkoer af krautrock og New Order", og gav albummet tre ud af seks stjerner.

Spor

Medvirkende
Jens Unmack
Mikkel Damgaard – keyboard, percussion, glockenspiel, vocoder, producer, indspilning, mixer, kor
Mika Vandborg – elektrisk guitar
Nis Tyrrestrup – bas
Thomas Duus – trommer
Sune Rose Wagner – elektrisk guitar og ekstra keyboard
Rune Kjeldsen – elektrisk guitar (spor 3)
Morten Woods – elektrisk og akustisk guitar (spor 4)
Stine Hjelm Jacobsen – kor
Chornomorets Odessa Strings – strygere
Asger Møller – trommeindspilning
Anders Schumann – mastering

Kilder 

Album fra 2017
Love Shop-album
Øst for Vesterled

Øst for Vesterled er det tiende studiealbum af den danske pop rock-gruppe Kim Larsen & Kjukken. Albummet udkom den 7. april 2017 på Medley Records. Det er gruppens første album siden trommeslager Jesper Rosenqvist blev erstattet af Jens Langhorn i 2014, og det første med rytmeguitarist og Kim Larsens mangeårige manager, Jørn Jeppesen, der blev medlem i 2015.

Ifølge Jørn Jeppesen er albummets grundspor indspillet live i studiet hvilket "har givet en mere organisk livelyd, som vi også gik efter."

Forud for udgivelsen udkom "Moder Jord" som single den 20. maj 2016, mens "Nostalgi" udkom den 24. marts 2017. Albummet debuterede på førstepladsen af hitlisten, og modtog i juli 2017 platin for 20.000 solgte eksemplarer.

Anmeldelser
Jan Opstrup Poulsen fra Gaffa gav Øst for Vesterled fem ud af seks stjerner, og skrev at albummet indeholdt "en række stærke sange om livets forgængelighed og skønhed, som de kun kan udtrykkes af en veloplagt syngende Kim Larsen", og kaldte det "umanerligt veloplagt i den musikalske udførelse med skarpt optegnede kompositioner." Lene Kryger fra Fyens Stiftstidende gav ligeledes albummet fem ud af seks stjerner. Hun roste albummets skramlede lyd, og betegnede det som "håndspillet musik med hjerte og sjæl". Kim Larsens vokal blev også rost, og anmelderen skrev, at "Larsens sande styrke er, at han kan forene en glad melodi med en bittersød tekst, så det efterlader et ekko af vemod".

Spor

Medvirkende
Kim Larsen – guitar og kor
Karsten Skovgaard – guitar, piano og kor
Jørn Jeppesen – guitar, keyboard og kor
Jesper Haugaard – mixer, bas, piano og kor
Jens Langhorn – trommer og kor
Finn Jansen – mixer
Anders Schumann – mastering
Kim Larsen & Kjukken – producer

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger
Kim Larsen & Kjukken: Øst For Vesterled, discogs.com

Kim Larsen & Kjukken-album
Album fra 2017
2B

2B er navnet på en portugisisk sangduo, der blev dannet med henblik på at repræsentere landet ved Eurovision Song Contest 2005. Duoen bestod af Luciana Abreu og Rui Drummond, og deres sang til grandprixet var "Amar" ("At elske"). Sangen, der både havde engelsk og portugisisk tekst, klarede sig dog ikke igennem semifinalen, selv om den klarede sig bedre, end Portugals bidrag året forinden.

Efter Eurovision Song Contest gik de to medlemmer af duoen hver til sit for at forfølge solokarrierer.

Musikgrupper fra Portugal
Portugals Eurovision Song Contest-deltagere
Deltagere ved Eurovision Song Contest 2005
Tour of California 2017

Tour of California 2017 var den 12. udgave af cykelløbet Tour of California. Det amerikanske etapeløb var det 23. arrangement på UCI's World Tour-kalender i 2017 og blev arrangeret mellem 14. og 20. maj 2017. Den samlede vinder af løbet blev newzealandske George Bennett fra .

Hold og ryttere

Danske ryttere
Matti Breschel kørte for 
Michael Mørkøv kørte for 
Mads Würtz Schmidt kørte for 
Søren Kragh Andersen kørte for

Etaperne

1. etape

2. etape

3. etape

4. etape

5. etape

6. etape

7. etape

Trøjernes fordeling gennem løbet

Resultater

Referencer

Eksterne henvisninger
 
 

2017
UCI World Tour 2017